
ΤΕΥΧΟΣ ΔΕΥΤΕΡΟ 


Αρ 


. Φύλλου 2594 


ΑΠΟΦΑΣΕΙΣ 

Αριθμ. 544/2017 

Καθορισμός, σύμφωνα με την παράγραφο 2 δεύ¬ 
τερο εδάφιο του άρθρου 40 του ν. 4001/2011, 
των αρμοδιοτήτων τωνΤμημάτων καιεξειδίκευ- 
ση και διεύρυνση των αρμοδιοτήτων των Διευ¬ 
θύνσεων που λειτουργούν στη ΡΑΕ, βάσει των δι¬ 
ατάξεων του ν. 4001/2011, και του π.δ. 139/2001 
(ΑΛ121/2001) καθώς και των σχετικών αποφάσε¬ 
ων της Ολομέλειας και του Προέδρου της Αρχής. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 28.06.2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179/22.8.2011), 
όπως ισχύει, και ιδίως τα άρθρα 9 και 40. 

2. Τις διατάξεις του ν. 4414/2016 (εφεξής «Νόμος») 
«Νέο καθεστώς στήριξης των σταθμών παραγωγής 
ηλεκτρικής ενέργειας από Ανανεώσιμες Πηγές Ενέρ¬ 
γειας και Συμπαραγωγή Ηλεκτρισμού και Θερμότη¬ 
τας Υψηλής Απόδοσης - Διατάξεις για το νομικό και 
λειτουργικό διαχωρισμό των κλάδων προμήθειας και 
διανομής στην αγορά του φυσικού αερίου και άλλες 
διατάξεις», (ΦΕΚ Α 149 09.08.2016) και ιδίως το άρθρο 
38 παρ. 1 και 3. 

3. Το π.δ. 139/2001 «Κανονισμός Εσωτερικής Λειτουρ¬ 
γίας και Διαχείρισης της ΡΑΕ.» (ΦΕΚ Α' 121/18.06.2001) 
και ιδίως τα άρθρα 8,9,10,11 και 12. 

4. Τις υπ' αριθμ. 22/2015, 24/2015, 28/2015, 29/2015 
και 38/2016 αποφάσεις του Προέδρου της ΡΑΕ. 

5. Τις υπ' αριθμ. 31/2016 και 32/2016 αποφάσεις του 
Προέδρου της ΡΑΕ για την επανασυγκρότηση και στε- 
λέχωση των αυτοτελών Γραφείων Προέδρου της ΡΑΕ 
και Τύπου και Δημοσίων Σχέσεων της ΡΑΕ (ΦΕΚ Β' 
3117/29.9.2016). 

6. Την υπ'αριθμ. 39Α/2016 απόφαση του Π ροέδρου της 
ΡΑΕ για την υπαγωγή σε επίπεδο Διεύθυνσης ή Τμήμα¬ 
τος της παραγράφου 1 του άρθρου 40 του ν. 4001/2011 
όπως ισχύει, των Ομάδων και Υποομάδων Εργασίας που 
λειτουργούν στη ΡΑΕ. βάσει του π.δ. 139/2001, σύμφωνα 


με τις διατάξεις της παραγράφου 3 του άρθρου 38 του 
ν. 4414/2016. 

7. Την υπ'αριθμ. 400/2016 απόφαση της Ολομέλειας της 
ΡΑΕγιατην υπαγωγή σε επίπεδο Διεύθυνσης ήΤμήματοςτης 
παραγράφου 1 του άρθρου 40 του ν. 4001/2011 όπως ισχύ¬ 
ει, των Μονάδων και Τμημάτων που λειτουργούν στη Ρ.Α.Ε. 
βάσει του Προεδρικού Διατάγματος 139/2001 (Αν 121 /2001), 
σύμφωνα με τις διατάξεις της παραγράφου 3 του άρθρου 38 
του ν. 4414/2016. 

8. Την υπ'αριθμ. 401/2017 απόφαση της Ολομέλειας 
της ΡΑΕ για την ενεργοποίηση της Μονάδας Ανάλυσης 
Συστημάτων, όπως προβλέπεται στον Κανονισμό Εσω¬ 
τερικής Λειτουργίας και την υπαγωγή της σε επίπεδο 
Διεύθυνσης της παραγράφου 1 του άρθρου 40 του 
ν. 4001/2011 όπως ισχύει, σύμφωνα με τις διατάξεις της 
παραγράφου 3 του άρθρου 38 του ν. 4414/2016. 

9. Την υπ'αριθμ. 33/22.6.2017 απόφαση του Προέδρου της 
ΡΑΕ «Σύσταση Ομάδων και Υποομάδων, αντικατάσταση και 
συγχώνευση Ομάδων, σύμφωνα με το άρθρο 8 του Προε¬ 
δρικού Διατάγματος 139/2001 (Α Λ 121/2001), και υπαγωγή 
σε επίπεδο Διεύθυνσης ή Τμήματος της παραγράφου 1 του 
άρθρου 40 του ν. 4001/2011 όπως ισχύει, σύμφωνα με τις δι- 
ατάξειςτης παραγράφου 3 του άρθρου 38 του ν. 4414/2016». 

10. Την από 18.05.2017 ομόφωνη απόφαση της Ολο¬ 
μέλειας της ΡΑΕ. 

11. Το γεγονός ότι από τις διατάξεις της παρούσας δεν 
προκαλείται δαπάνη στον κρατικό προϋπολογισμό. 

Σκέφθηκε ως εξής: 

Επειδή, σύμφωνα με την παράγραφο 1 του άρθρου 40 
του ν. 4001/2011 όπως τροποποιήθηκε και ισχύει, η ΡΑΕ 
διαρθρώνεται σε δύο ιεραρχικά επίπεδα και συγκεκρι¬ 
μένα σε Διευθύνσεις και σε Τμήματα. 

Επειδή, με βάση τις διατάξεις του δευτέρου εδαφίου 
της παραγράφου 2 του άρθρου 40 του ν. 4001/2011, 
όπως τροποποιήθηκε και ισχύει, η Ολομέλεια της ΡΑΕ 
καθορίζει τις αρμοδιότητες τωνΤμημάτων και εξειδικεύ¬ 
ει ή και επεκτείνει τις αρμοδιότητες των Διευθύνσεων 
στις οποίες διαρθρώνεται η Γραμματεία της. 

Επειδή, η ΡΑΕ, βάσει του άρθρου 8 του Προεδρικού 
Διατάγματος 139/2001, που αποτελεί τον Εσωτερικό 
Κανονισμό Λειτουργίας της, διαρθρώνεται οργανωτικά 
σε Υπηρεσιακές Μονάδες οι οποίες ακολούθως διακρί- 
νονται σε Επιχειρησιακές Μονάδες και σε Μονάδες Υπο¬ 
στήριξης. Περαιτέρω, η ΡΑΕ, βάσει του ως άνω Προεδρι- 

κού Διατάγματος, μπορεί να διαρθρώνεται οργανωτικά 
ιδίως ως προς την παραγωγή επιστημονικού αλλά και 
διοικητικού έργου και σε Ομάδες/Υποομάδες οι οποί¬ 
ες συστήνονται σύμφωνα με το ίδιο ως άνω άρθρο του 
Προεδρικού Διατάγματος. 

Επειδή, προκειμένου για την ομαλή μετάβαση στα νέα 
ιεραρχικά επίπεδα που προβλέπονται στο ν. 4001 /2011 
(Διευθύνσεις - Τμήματα), με την παράγραφο 4 του άρ¬ 
θρου 40 του ν. 4001/2011, όπως τροποποιήθηκε από 
την παρ. 3 του άρθρου 38 του ν. 4414/2016, ρυθμίσθηκε 
μεταβατικά, έως την έκδοση του νέου Κανονισμού Εσω¬ 
τερικής Λειτουργίας και Διαχείρισης της ΡΑΕ, το ζήτημα 
της διοικητικής οργάνωσης της ΡΑΕ και συγκεκριμένα 
προβλέφθηκε η αντιστοίχιση των Ομάδων και Μονάδων 
που λειτουργούν στην Αρχή υπό το καθεστώς του ισχύ- 
οντος Κανονισμού Λειτουργίας και Διαχείρισης της ΡΑΕ, 
με τις Διευθύνσεις και τα Τμήματα που προβλέπονται 
στον. 4001/2011. 

Επειδή, περαιτέρω, η ΡΑΕ με την από 18.05.2017 ομό¬ 
φωνη απόφασή της και κατόπιν πρότασηςτου Προέδρου 
της, αναγνώρισε την ανάγκη διαρθρωτικών μεταβολών 
στη Γραμματεία της ΡΑΕ, ώστε να αποτυπώνεται η ορθή 
λειτουργία της Αρχής και η ΡΑΕ να ανταποκρίνεται με 
μεγαλύτερη αποτελεσματικότητα στις αυξημένες αρ¬ 
μοδιότητες και υποχρεώσεις της βάσει του εθνικού και 
ενωσιακού θεσμικού πλαισίου και στις εξελίξεις σε όλους 
τους ενεργειακούς τομείς, μέσω κατάλληλων διοικητικών 
δομών και υιοθέτησε τη σχετική εισήγηση του Προέ¬ 
δρου για την εφαρμογή των αναγκαίων αλλαγών στη 
διάρθρωση και λειτουργία της Γραμματείας, με βάση και 
τα προβλεπόμενα στον Κανονισμό Εσωτερικής Λειτουρ¬ 
γίας της ΡΑΕ αλλά και τις πρακτικές που έχουν ακολου¬ 
θήσει άλλοι Ρυθμιστές και ειδικότερα την ανάγκη για: 
α) τη σύσταση Υποομάδων σε επίπεδο Τμήματος, εντός 
των Επιχειρησιακών Μονάδων της ΡΑΕ, οι οποίες και θα 
απορροφήσουν το αντικείμενο υφιστάμενων ομάδων, 
καθώς και τη σύσταση νέας Ομάδας σε επίπεδο Διεύ¬ 
θυνσης, βάσει των προβλέψεων της παραγράφου 2 του 
άρθρου 8 του Κανονισμού Εσωτερικής Λειτουργίας, 
β) την υπαγωγή των νέων ομάδων σε επίπεδο Διεύθυν¬ 
σης ή Τμήματος της παραγράφου 1 του άρθρου 40 του 
ν. 4001/2011 όπως ισχύει, σύμφωνα με τις διατάξεις 
της παραγράφου 3 του άρθρου 38 του ν. 4414/2016, 
γ) την προκήρυξη θέσεων και τον καθορισμό των κα¬ 
τηγοριών προσωπικού της Γραμματείας της ΡΑΕ που 
έχει δικαίωμα υποβολής υποψηφιότητας για τη θέση 
προϊσταμένου σε κάθε Διεύθυνση και Τμήμα, δ) τον κα¬ 
θορισμό των αρμοδιοτήτων των Τμημάτων και τη διεύ¬ 
ρυνση του αντικειμένου των Διευθύνσεων, καθώς και 
ε) την αντικατάσταση της απόφασης ΡΑΕ 334/2015 για 
την πλήρωση των θέσεων Προϊσταμένων των εν λόγω 
Διευθύνσεων και Τμημάτων, με νέα διαδικασία η οποία 
και θα εφαρμοσθεί για την πλήρωση αυτή. Ακολού¬ 
θως, με σχετικές πράξεις του Προέδρου της ΡΑΕ και της 
Ολομέλειας, όπως ανωτέρω στα σχετικά αναφέρονται, 
εφαρμόσθηκε η ως άνω πρόταση, μέσω αντιστοίχισης 
σε Διευθύνσεις καιΤμήματα. 

Επειδή, για την αποτελεσματική εφαρμογή των διατά¬ 
ξεων της παραγράφου 4 του άρθρου 40 του ν. 4001 /2011, 


και προκειμένου για την εύρυθμη λειτουργία της ΡΑΕ και 
την ανάληψη έργου από τα Τμήματα που έχουν συστα- 
θεί, είναι αναγκαίος ο καθορισμός των αρμοδιοτήτων 
τους στο πλαίσιο των αρμοδιοτήτων των Διευθύνσε¬ 
ων που ήδη προβλέπονται στα άρθρα 10 και 11 του 
π.δ. 139/2001, οι οποίες διευρύνονται και εξειδικεύονται 
όπου απαιτείται, αποφασίζει: 

1. Τον καθορισμό, σύμφωνα με την παράγραφο 2 
εδάφιο δεύτερο του άρθρου 40 του ν. 4001/2011, των 
αρμοδιοτήτων των Τμημάτων και την εξειδίκευση 
και διεύρυνση των αρμοδιοτήτων των Διευθύνσεων 
που λειτουργούν στη ΡΑΕ βάσει των διατάξεων του ν. 
4001/2011 και του π.δ. 139/2001 και των ως άνω απο¬ 
φάσεων της Ολομέλειας και του Προέδρου της Αρχής, 
ως εξής: 

Α. ΔΙΕΥΘΥΝΣΗ ΜΑΚΡΟΧΡΟΝΙΟΥ ΕΝΕΡΓΕΙΑΚΟΥ ΣΧΕ- 
ΔΙΑΣΜΟΥ και ΔΙΕΘΝΩΝ ΘΕΜΑΤΩΝ 
1 .Τμήμα Ενεργειακού Σχεδιασμού και Ασφάλειας Εφο¬ 
διασμού 

α. Μέριμνα για την εκπόνηση Μακροχρόνιου Ενερ¬ 
γειακού Εφοδιασμού της χώρας βάσει της κείμενης νο¬ 
μοθεσίας. 

β. Ανάλυση επιπτώσεων εναλλακτικών εξελίξεων του 
ενεργειακού συστήματος της χώρας στην ασφάλεια 
ενεργειακού εφοδιασμού, στην οικονομία, στο περι¬ 
βάλλον και στο ενεργειακό κόστος και στην ανταγωνι¬ 
στικότητα. 

γ. Παρακολούθηση διεθνών ενεργειακών εξελίξεων 
και τιμών καυσίμων, και διατύπωση προτάσεων για λήψη 
μέτρων ή ενεργειακών κατευθύνσεων. 

δ. Παρακολούθηση των εξελίξεων στην τεχνολογία και 
στα καύσιμα που χρησιμοποιούνται για την παραγωγή 
ηλεκτρικής ενέργειας. 

ε. Παρακολούθηση των εξελίξεων για την μεταφορά 
και αποθήκευση φυσικού αερίου. 

στ. Εκπόνηση, επικαιροποίηση και εφαρμογή, στο μέ¬ 
τρο που αφορά τη ΡΑΕ, σχεδίων εκτάκτων αναγκών στα 
ενεργειακά συστήματα της χώρας σε όλη την επικράτεια. 

ζ. Κατάρτιση αναφορών για την επάρκεια του δυναμι¬ 
κού παραγωγής, την ασφάλεια εφοδιασμού ηλεκτρικής 
ενέργειας (περιλαμβανομένων των αναγκαίων εφεδρει¬ 
ών) και φυσικού αερίου, καθώς και για τη διαπίστωση της 
ανάγκης διενέργειας σχετικών διαγωνισμών, περιλαμβα- 
νομένης και της κατάρτισης των βασικών προδιαγραφών 
και της εποπτείας διεξαγωγής αυτών. 

η. Επεξεργασία θεμάτων σχετικά με τον σχεδίασμά, 
την καθιέρωση και την εφαρμογή μηχανισμών επάρκειας 
ισχύος στα συστήματα ηλεκτρικής ενέργειας. 

θ. Σχεδιασμός και επεξεργασία μηχανισμών ασφάλειας 
εφοδιασμού στα συστήματα ηλεκτρικής ενέργειας και 
φυσικού αερίου. 

ι. Παρακολούθηση Ειδικών Λογαριασμών Ασφάλειας 
Εφοδιασμού και προσδιορισμός σχετικών τελών, και 
επεξεργασία σχετικών θεμάτων. 

ια. Παρακολούθηση των περιβαλλοντικών επιπτώσε¬ 
ων από την παραγωγή, μεταφορά και διανομή ηλεκτρι¬ 
κής ενέργειας, καθώς και τη μεταφορά, τη διανομή και 
την αποθήκευση του φυσικού αερίου και του υγροποι¬ 
ημένου φυσικού αερίου. 

ιβ. Συνεργασία με λοιπές Διευθύνσεις και Τμήματα της 
Αρχής για κρίσιμες και ζωτικής σημασίας υποδομές που 
άπτονται θεμάτων Ενεργειακού Σχεδιασμού και Ασφά¬ 
λειας Εφοδιασμού και συνδρομή-παρέμβαση, κατόπιν 
συνεννόησης με τον Πρόεδρο της ΡΑΕ, σε κρίσιμες 
παραμέτρους σχεδιασμού και λειτουργίας τους (ιδίως 
διαστασιολόγηση). 

ιγ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Ενεργειακών Μελετών και Αναλύσεων 

α. Εκπόνηση ενεργειακών μελετών για κάθε θέμα 
αρμοδιότητας ΡΑΕ βάσει θεσμικού πλαισίου, αναγκών 
Γραμματείας ΡΑΕ ή/και εντολών Ολομέλειας. 

β. Παρακολούθηση της ενεργειακής αγοράς της 
χώρας από άποψη ασφάλειας εφοδιασμού, τιμών και 
λειτουργίας ανταγωνισμού, καθώς και επίτευξης περι¬ 
βαλλοντικών στόχων και δεσμεύσεων της χώρας, και 
διαμόρφωση σχετικών προτάσεων προς την Ολομέλεια 
για λήψη μέτρων, και εκπόνηση σχετικών αναλύσεων 
για την ποσοτικοποίηση των επιπτώσεων ή των μέτρων 
που προτείνονται. 

γ.Τήρηση, με τη συνεργασίατουΤμήματοςΤυποποίη- 
σης Διαδικασιών ΡΑΕ, Εφαρμογής Προτύπων και Παρα¬ 
κολούθησης Έργων ΡΑΕ, στοιχείων και δεδομένων που 
είναι αναγκαία για την εκπόνηση ενεργειακών μελετών 
(απολογιστικά στοιχεία λειτουργίας, στοιχεία τιμών, κό¬ 
στους καυσίμων κ.λπ.) σε οργανωμένη βάση δεδομένων. 

δ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Τμήμα Πολιτικής Ανάπτυξης ΑΠΕ και Αποθήκευσης 
Ενέργειας 

α. Παρακολούθηση της ανάπτυξης των σταθμών ΑΠΕ 
και ΣΗΘΥΑ και της επίτευξης των σχετικών ενεργειακών 
στόχων της Χώρας, συλλογή και εξαγωγή στατιστικών 
στοιχείων και τακτική ενημέρωση ιστοσελίδας της ΡΑΕ 
και της Ολομέλειας. 

β. Μέριμνα για τη μελέτη των τεχνικών και οικονο¬ 
μικών επιπτώσεων της διείσδυσης των ανανεώσιμων 
πηγών ενέργειας και της συμπαραγωγής ηλεκτρισμού 
και θερμότητας υψηλής απόδοσης στο ενεργειακό σύ¬ 
στημα της χώρας. 

γ. Εισήγηση μέτρων για την ανάπτυξη και την απο¬ 
τελεσματική ενσωμάτωση των ανανεώσιμων πηγών 
ενέργειας και της συμπαραγωγής ηλεκτρισμού και θερ¬ 
μότητας υψηλής απόδοσης, στο εθνικό ενεργειακό ισο¬ 
ζύγιο, περιλαμβανομένηςτης ενσωμάτωσης υποδομών 
αποθήκευσης και του τρόπου διαχείρισης. 

δ. Διαμόρφωση και εισήγηση προς τη ΡΑΕ της στρατη¬ 
γικής ανάπτυξης των ΑΠΕ/ΣΗΘΥΑ στη χώρα και διαμόρ¬ 
φωση των βασικών προδιαγραφών των διαγωνιστικών 
διαδικασιών για την αδειοδότηση ή την εγκατάσταση 
σταθμών ΑΠΕ/ΣΗΘΥΑ. 

ε. Επεξεργασία και εισήγηση σχετικά με θέματα τιμο¬ 
λογήσεων, συμβάσεων πώλησης και μείγματος σταθμών 
ΑΠΕ/ΣΗΘΥΑ. 

στ. Παρακολούθηση της ευρωπαϊκής νομοθεσίας για 
την προστασία του περιβάλλοντος στους τομείς ηλεκτρι¬ 


κής ενέργειας και φυσικού αερίου και εφαρμογής των 
διεθνών πρωτοκόλλων και συμβάσεων, συμπεριλαμβα¬ 
νομένου του Εθνικού Σχεδίου Κατανομής Ρύπων και του 
Συστήματος Εγγύησης Προέλευσης από ανανεώσιμες 
πηγές ενέργειας. 

ζ. Παρακολούθηση και επεξεργασία θεμάτων που 
αφορούν στα έργα αποθήκευσης ηλεκτρικής ενέργειας 
στο Διασυνδεδεμένο Σύστημα, περιλαμβανομένων και 
αυτών που έχουν ενταχθεί στα Έργα Κοινού Ενδιαφέ¬ 
ροντος- Ρϋ5). 

η. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

4.Τμήμα Ηλεκτρικών Συστημάτων και Διασυνδέσεων 
Μη Διασυνδεδεμένων Νησιών 

α. Παρακολούθηση και εποπτεία της ανάπτυξης της 
παραγωγής, καθώς και των δραστηριοτήτων διαχείρισης 
και ανάπτυξης κέντρων ελέγχου ενέργειας στα νησιά 
αυτά, βάσει της κείμενης νομοθεσίας και ιδίως του Κώ¬ 
δικα Διαχείρισης ΜΔΝ. 

β. Εξέταση του προγραμματισμού της ανάπτυξης της 
παραγωγής ηλεκτρικής ενέργειας από σταθμούς κάθε 
τεχνολογίας στα νησιά αυτά, την αξιολόγηση των αιτή¬ 
σεων για χορήγηση εξαιρέσεων και αδειών για παραγω¬ 
γή ηλεκτρικής ενέργειας από συμβατικές μονάδες και 
ελεγχόμενες μονάδες παραγωγής, τη διασφάλιση της 
επάρκειας ισχύος και την εισήγηση μέτρων αντιμετώπι¬ 
σης έκτακτων αναγκών. 

γ. Εξέταση της στρατηγικής μακροχρόνιας ηλεκτροδό- 
τησης των ΜΔΝ (αυτόνομη λειτουργία με κάθε είδους 
σταθμούς παραγωγής, διασύνδεση με Δ/νο Σύστημα 
ή συνένωση συστημάτων ΜΔΝ), καθορισμός του προ¬ 
γραμματισμού της διασύνδεσης των Μη Διασυνδεδε- 
μένων Νησιών μεταξύ τους ή με το διασυνδεδεμένο 
σύστημα ή δίκτυο. 

δ. Καθορισμός βασικών παραμέτρων διαγωνιστικής 
διαδικασίας βάσει κείμενης νομοθεσίας για ανάπτυξη 
παραγωγής ή διασύνδεσης ΜΔΝ. 

ε. Την κατάρτιση τεχνικών και οικονομικών μελετών 
για την παραγωγή ηλεκτρικής ενέργειας στα Μη Δια- 
συνδεδεμένα Νησιά και τον προσδιορισμό περιθωρίων 
ανάπτυξης. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Β. ΔΙΕΥΘΥΝΣΗ ΠΡΟΣΤΑΣΙΑΣ ΚΑΤΑΝΑΛΩΤΩΝ ΚΑΙ 
ΠΕΡΙΒΑΛΛΟΝΤΟΣ ΚΑΙ ΛΙΑΝΙΚΩΝ ΑΓΟΡΩΝ (κατόπιν δι¬ 
εύρυνσης του αντικειμένου της Μονάδας Προστασίας 
Καταναλωτών και Περιβάλλοντος που έχει αναχθεί σε 
Διεύθυνση) 

1.Τμήμα Προστασίας και Ενημέρωσης Καταναλωτών 
και Εξοικονόμησης Ενέργειας 

α. Παρακολούθηση και εποπτεία της ποιότητας των 
υπηρεσιών που παρέχονται από προμηθευτές ενεργει¬ 
ακών προϊόντων, καθώς και την προστασία των κατα¬ 
ναλωτών κατά την προμήθεια των προϊόντων αυτών. 

β. Επεξεργασία και εξέταση των καταγγελιών και ανα¬ 
φορών/παραπόνων καταναλωτών στην αγορά ενέργειας 
της χώρας σε συνεργασία με άλλες συναρμόδιες Διευ- 

Θύνσεις/Τμήματα και διαμόρφωση σχετικών εισηγήσεων 
προς τον Πρόεδρο ή και την Ολομέλεια. 

γ. Ενημέρωση των καταναλωτών και των συμμετεχό- 
ντων στην αγορά ενέργειας, εισήγηση μέτρων για την 
ανάπτυξη σχετικών προγραμμάτων (φυλλάδια, ημερίδες, 
τακτική ενημέρωση ιστοσελίδας ΡΑΕ ή άλλων σημείων 
ενημέρωσης κ.λπ.). 

δ. Παρακολούθηση των προγραμμάτων εξοικονόμη¬ 
σης ενέργειας και εισήγηση σχετικών μέτρων βελτίωσης 
και ενημέρωσης καταναλωτών. 

ε. Παρακολούθηση και προτάσεις βελτίωσης Κοινω¬ 
νικού Οικιακού Τιμολογίου (ΚΟΤ), ειδικού τιμολογίου 
Πολυτέκνων, καθώς και Τιμολογίου Υπηρεσιών Αλλη¬ 
λεγγύης (ΤΥΑ) ή άλλα συναφή κοινωνικά τιμολόγια, σε 
συνεργασία μετοΤμήμα Ενεργειακών Αγορών Λιανικής. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Ενεργειακών Αγορών Λιανικής 
α. Παρακολούθηση και εποπτείατης εφαρμογής των 
κανόνων λειτουργίας της αγοράς λιανικής ηλεκτρικής 
ενέργειας και φυσικού αερίου στη χώρα και παρακο¬ 
λούθηση της ανάπτυξης του ανταγωνισμού στην αγορά 
αυτή. 

β. Επεξεργασία ρυθμιστικών κειμένων για τη λειτουρ¬ 
γία της αγοράς λιανικής ηλεκτρικής ενέργειας και φυσι¬ 
κού αερίου στην επικράτεια. 

γ. Εισήγηση μέτρων για την ανάπτυξη και εύρυθμη 
λειτουργία της αγοράς λιανικής ηλεκτρικής ενέργειας 
και φυσικού αερίου, μεθοδολογιών ανάλυσης και πα¬ 
ρακολούθησης της εξέλιξης της αγοράς αυτής, καθώς 
και σύνταξη εισηγήσεων για τυχόν παραπομπή θεμάτων 
στην Επιτροπή Ανταγωνισμού. 

δ. Στατιστική ανάλυση των τιμολογίων και παρακο¬ 
λούθηση των περιθωρίων κέρδους, τακτική έκδοση 
σχετικού ενημερωτικού δελτίου προς την Ολομέλεια 
και ανάρτηση στην ιστοσελίδα της ΡΑΕ, καθώς και ανά¬ 
πτυξη/συντήρηση εργαλείου σύγκρισης τιμών μεταξύ 
προμηθευτών ηλεκτρικής ενέργειας και φυσικού αερίου. 

ε. Επεξεργασία θεμάτων και αξιολόγηση αιτήσεων 
σχετικών με άδειες προμήθειας ηλεκτρικής ενέργειας 
και φυσικού αερίου, καθώς και την παρακολούθηση και 
εποπτεία της τήρησης των όρων των αδειών αυτών. 

στ. Παρακολούθηση σε καθημερινή βάση των προ- 
σφερόμενων τιμολογίων στους καταναλωτές ηλεκτρι¬ 
κής ενέργειας και φυσικού αερίου, εντοπισμός τυχόν 
παραβάσεων ή πρακτικών αθέμιτου ανταγωνισμού και 
σύνταξη σχετικών εισηγήσεων προς την Ολομέλεια. 

ζ. Παρακολούθηση των θεμάτων αρμοδιότητας της 
Ρ.Α.Ε. στην αγορά πετρελαιοειδών. 

η. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Γ. ΔΙΕΥΘΥΝΣΗ ΑΝΑΛΥΣΗΣ ΣΥΣΤΗΜΑΤΩΝ 
1. Τμήμα Ηλεκτρικών Δικτύων και Τεγνολογιών Έξυ¬ 
πνων Δικτύων 1 

α. Παρακολούθηση και εποπτεία της λειτουργίας (τε¬ 
χνικής και εμπορικής), διαχείρισης και ανάπτυξης των 
συστημάτων και δικτύων ηλεκτρικής ενέργειας (π.χ. 


ΕΣΜΗΕ, ΕΔΔΗΕ, κλειστά δίκτυα διανομής), καθώς και 
την επεξεργασία των όρων των σχετικών αδειών και την 
παρακολούθηση της τήρησης αυτών. 

β. Επεξεργασία θεμάτων σχετικών με την αδειοδό- 
τηση συστημάτων και δικτύων ηλεκτρικής ενέργειας 
(π.χ. ΕΣΜΗΕ, ΕΔΔΗΕ, κλειστά δίκτυα διανομής) και σύ¬ 
νταξη σχετικών εισηγήσεων σε συνεργασία με τη Διεύ¬ 
θυνση Αδειδοτήσεων βάσει της σχετικής διαδικασίας 
που ακολουθείται. 

γ. Επεξεργασία κειμένων που αφορούν τη διαχείριση, 
ανάπτυξη και λειτουργία των συστημάτων και δικτύων 
μεταφοράς και διανομής ηλεκτρικής ενέργειας (κανονι¬ 
σμοί, κώδικες κ.λπ.). 

δ. Επεξεργασία και εισήγηση για την έγκριση Προ¬ 
γραμμάτων Ανάπτυξης δικτύων μεταφοράς και διανομής 
ηλεκτρικής ενέργειας. 

ε. Παρακολούθηση υλοποίησης έργων δικτύων μετα¬ 
φοράς και διανομής ηλεκτρικής ενέργειας, περιλαμβα- 
νομένων και των σχετικών έργων Κοινού Ενδιαφέροντος 
της ΕΕ (Ρϋε). 

στ. Επεξεργασία θεμάτων σχετικά με τον κορεσμό των 
ηλεκτρικών δικτύων ως προς τη σύνδεση σταθμών ΑΠΕ/ 
ΣΗΘΥΑ και εφαρμογή των διαδικασιών προσδιορισμού 
των σχετικών περιθωρίων. 

ζ. Επεξεργασία, παρακολούθηση και εποπτεία των δι¬ 
αδικασιών και των θεμάτων τεχνικών και οικονομικών 
όρων χρήσης των δικτύων ηλεκτρικής ενέργειας, καθώς 
και την επεξεργασία της μεθοδολογίας προσδιορισμού 
των σχετικών τιμολογίων. 

η. Επεξεργασία, παρακολούθηση και εποπτεία των 
διαδικασιών και των θεμάτων τεχνικών και οικονομι¬ 
κών όρων σύνδεσης με τα δίκτυα ηλεκτρικής ενέργειας, 
καθώς και την επεξεργασία της μεθοδολογίας προσδιο¬ 
ρισμού των σχετικών τιμολογίων. 

θ. Επεξεργασία θεμάτων 'έξυπνων' δικτύων και μέρι¬ 
μνα για την εισαγωγή των σχετικών τεχνολογιών στον 
τομέα ηλεκτρικής ενέργειας της χώρας. 

ι. Κατάρτιση τεχνικών και οικονομικών μελετών λει¬ 
τουργίας των δικτύων ηλεκτρικής ενέργειας, συμπερι¬ 
λαμβανομένων των διεθνών διασυνδέσεων. 

ια. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Δικτύων Φυσικού Αερίου 
α. Παρακολούθηση και εποπτεία της λειτουργίας (τε¬ 
χνικής και εμπορικής), διαχείρισης και ανάπτυξης των 
συστημάτων και δικτύων φυσικού αερίου (π.χ. ΑΣΦΑ, 
ΕΣΦΑ, δίκτυα διανομής), καθώς και την επεξεργασία των 
όρων των σχετικών αδειών και την παρακολούθηση της 
τήρησης αυτών. 

β. Επεξεργασία θεμάτων σχετικών με την αδειοδότηση 
συστημάτων και δικτύων φυσικού αερίου (π.χ. ΑΣΦΑ, 
ΕΣΦΑ, δίκτυα διανομής) και σύνταξη σχετικών εισηγήσε¬ 
ων σε συνεργασία με τη Διεύθυνση Αδειδοτήσεων βάσει 
της σχετικής διαδικασίας που ακολουθείται. 

γ. Επεξεργασία κειμένων που αφορούν τη διαχείριση, 
ανάπτυξη και λειτουργία των συστημάτων και δικτύων 
μεταφοράς και διανομής φυσικού αερίου (κανονισμοί, 
κώδικες κ.λπ.). 

δ. Επεξεργασία και εισήγηση για την έγκριση Προ¬ 
γραμμάτων Ανάπτυξης δικτύων μεταφοράς και διανομής 
φυσικού αερίου. 

ε. Παρακολούθηση υλοποίησης έργων δικτύων μετα¬ 
φοράς και διανομής φυσικού αερίου, περιλαμβανομένων 
και των σχετικών έργων Κοινού Ενδιαφέροντος της ΕΕ 
(Ρθ5). 

στ. Επεξεργασία, παρακολούθηση και εποπτεία των 
διαδικασιών και των θεμάτων τεχνικών και οικονομικών 
όρων χρήσης των δικτύων φυσικού αερίου, καθώς και 
την επεξεργασία της μεθοδολογίας προσδιορισμού των 
σχετικών τιμολογίων. 

ζ. Επεξεργασία, παρακολούθηση και εποπτεία των δι¬ 
αδικασιών και των θεμάτων τεχνικών και οικονομικών 
όρων σύνδεσης με τα δίκτυα φυσικού αερίου, καθώς και 
την επεξεργασία της μεθοδολογίας προσδιορισμού των 
σχετικών τιμολογίων. 

η. Κατάρτιση τεχνικών και οικονομικών μελετών λει¬ 
τουργίας των δικτύων φυσικού αερίου, συμπεριλαμβα¬ 
νομένων των διεθνών διασυνδέσεων. 

θ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Τμήμα Ρυθμιστικής Πολιτικής Μονοπωλιακών Δρα¬ 
στηριοτήτων 

α. Παρακολούθηση των εξελίξεων στο ευρωπαϊκό 
και εθνικό θεσμικό πλαίσιο για την ανάπτυξη δικτυα- 
κών υποδομών και μονάδων παραγωγής/εξόρυξης και 
αποθήκευσης ηλεκτρικής ενέργειας και φυσικού αερίου. 

β. Παρακολούθηση των εξελίξεων σχετικά με τις εφαρ¬ 
μοζόμενες πρακτικές σε μονοπωλιακές δραστηριότητες 
και επεξεργασία προτάσεων βελτίωσης υφιστάμενων 
πρακτικών και μεθοδολογιών στον ενεργειακό τομέα 
(προσδιορισμός κινήτρων κ.λπ.). 

γ. Επεξεργασία θεμάτων σχετικά με την κατάρτιση, πα¬ 
ρακολούθηση και εποπτεία ρυθμιζόμενης περιουσιακής 
βάσης στις ενεργειακές μονοπωλιακές δραστηριότητες. 

δ. Θέματα προσδιορισμού εύλογης απόδοσης δεσμευ¬ 
μένων κεφαλαίων για τις μονοπωλιακές δραστηριότητες. 

ε. Παρακολούθηση και επεξεργασία θεμάτων σχετικά 
με τον λειτουργικό διαχωρισμό δραστηριοτήτων ενερ¬ 
γειακών φορέων. 

στ. Παρακολούθηση του πλαισίου έργων Κοινού Ενδι¬ 
αφέροντος της ΕΕ (Ρθ5), βάσει του οικείου Κανονισμού 
της ΕΕ και προσήκουσα ενημέρωση του Προέδρου και 
των άλλων Τμημάτων που χειρίζονται αντίστοιχα θέματα. 

ζ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

4. Τμήμα Παρακολούθησης Τεχνικής Λειτουργίας Συ¬ 
στημάτων και Μονάδων. 

α. Παρακολούθηση της τεχνικής λειτουργίας και από¬ 
δοσης του Διασυνδεδεμένου Ηλεκτρικού Συστήματος, 
των αναγκαίων εφεδρειών ενέργειας και ισχύος και προ¬ 
τάσεις βελτίωσης. 

β. Παρακολούθηση της τεχνικής λειτουργίας και από¬ 
δοσης των μονάδων παραγωγής ηλεκτρικής ενέργει¬ 
ας του Διασυνδεδεμένου Ηλεκτρικού Συστήματος και 
προτάσεις βελτίωσης, υπερβάσεων και παραβάσεων 


όρων και απαιτήσεων και εισήγηση για τυχόν επιβολή 
κυρώσεων. 

γ. Εξειδικευμένη τεχνικοοικονομική αξιολόγηση αιτή¬ 
σεων για αδειοδότηση μονάδων παραγωγής ηλεκτρικής 
ενέργειας. 

δ. Παρακολούθηση του ευρωπαϊκού θεσμικού πλαισί¬ 
ου ή και του εθνικού νομικού πλαισίου για τις μονάδες 
παραγωγής ηλεκτρικής ενέργειας και εισήγηση για μέτρα 
ή ενέργειες για εναρμόνιση δευτερογενούς πλαισίου. 

ε. Παρακολούθηση και επεξεργασία θεμάτων που 
αφορούν έργα αποθήκευσης ενέργειας απόδοσης του 
Διασυνδεδεμένου Ηλεκτρικού Συστήματος, των ανα¬ 
γκαίων εφεδρειών ενέργειας και ισχύος και προτάσεις 
βελτίωσης. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Δ. ΔΙΕΥΘΥΝΣΗ ΠΑΡΑΚΟΛΟΥΘΗΣΗΣ ΑΓΟΡΩΝ ΚΑΙ 
ΑΝΤΑΓΩΝΙΣΜΟΥ 

1. Τμήμα Ρυθμιστικού Πλαισίου Αγορών Χονδρικής 
Ηλεκτρικής Ενέργειας Διασυνδεδεμένου Συστήματος 
α. Παρακολούθηση και εποπτεία της εφαρμογής των 
κανόνων λειτουργίας των αγορών χονδρικής) ηλεκτρι¬ 
κής ενέργειας Δ/νου Συστήματος, παρακολούθηση της 
ανάπτυξης του ανταγωνισμού στις αγορές αυτές, περι- 
λαμβανομένης της ανάπτυξης και παρακολούθησης των 
κανόνων διαχείρισης και κατανομής του δυναμικού των 
διεθνών διασυνδέσεων. 

β. Σχεδιασμός και επεξεργασία ρυθμιστικών κειμένων 
για τη λειτουργία των αγορών χονδρικής ηλεκτρικής 
ενέργειας (Τθτςθΐ ΜοάθΙ). 

γ. Επεξεργασία θεμάτων και εποπτεία εφαρμογής του 
μηχανισμού διάθεσης προθεσμιακών προϊόντων ηλε¬ 
κτρικής ενέργειας με φυσική παράδοση μέσω διαγωνι- 
στικών διαδικασιών συμβολαίων ('τύπου ΝΟΜΕ'). 

δ. Εισήγηση μέτρων για την ανάπτυξη και εύρυθμη 
λειτουργία των αγορών χονδρικής ηλεκτρικής ενέργειας, 
μεθοδολογιών ανάλυσης και κατάρτιση μελετών σχε¬ 
τικά με την εξέλιξη των αγορών αυτών, καθώς και για 
την παραπομπή των σχετικών θεμάτων στην Επιτροπή 
Ανταγωνισμού. 

ε. Επεξεργασία θεμάτων πιστοποίησης Διαχειριστών 
Συστήματος Ηλεκτρικής Ενέργειας ή Λειτουργών Αγοράς 
χονδρικής ηλεκτρικής ενέργειας ή προγραμμάτων συμ¬ 
μόρφωσης και εποπτεία και έλεγχος συμμόρφωσης των 
κατόχων αδειών με τους σχετικούς όρους. 

στ. Επεξεργασία θεμάτων ενσωμάτωσης ΑΠΕ στην 
αγορά ηλεκτρικής ενέργειας. 

ζ. Παρακολούθηση διαδικασιών και συλλογή, απο¬ 
τύπωση, επεξεργασία και έλεγχος στοιχείων για τον 
προσδιορισμό των ανταλλαγμάτων ΥΚΩ πλην ΥΚΩ ΜΔΝ. 
Κατάρτιση μεθοδολογιών και εφαρμογή για τον προσδι¬ 
ορισμό ανταλλαγμάτων ΥΚΩ, πλην ΥΚΩ ΜΔΝ. 

η. Παρακολούθηση Ειδικού Λογαριασμού ΥΚΩ και 
επεξεργασία συντελεστών ΥΚΩ και σύνταξη σχετικών 
εισηγήσεων. 

θ. Παρακολούθηση Ειδικού Λογαριασμού ΑΠΕ/ΣΗΘΥΑ 
και επεξεργασία συντελεστών ΕΤΜΕΑΡ και σύνταξη σχε¬ 
τικών εισηγήσεων. 




26694 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2594/26.07.2017 


ι. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Ρυθμιστικού Πλαισίου Αγορών Χονδρικής 
Φυσικού Αερίου 

α. Παρακολούθηση και εποπτεία της εφαρμογής των 
κανόνων λειτουργίας των αγορών χονδρικής φυσικού 
αερίου, παρακολούθηση της ανάπτυξης του ανταγωνι¬ 
σμού στις αγορές αυτές, περιλαμβανομένης της ανάπτυ¬ 
ξης και παρακολούθησης των κανόνων διαχείρισης και 
κατανομής του δυναμικού των διεθνών διασυνδέσεων. 

β. Σχεδιασμός και επεξεργασία ρυθμιστικών κειμένων 
για τη λειτουργία των αγορών χονδρικής φυσικού αερίου 
(Τ3Γ9θΐ ΜοάθΙ). 

γ. Εισήγηση μέτρων για την ανάπτυξη και εύρυθμη 
λειτουργία των αγορών χονδρικής φυσικού αερίου, 
μεθοδολογιών ανάλυσης και κατάρτιση μελετών σχε¬ 
τικά με την εξέλιξη των αγορών αυτών, καθώς και για 
την παραπομπή των σχετικών θεμάτων στην Επιτροπή 
Ανταγωνισμού. 

δ. Παρακολούθηση διαδικασιών και συλλογή, αποτύ¬ 
πωση, επεξεργασία και έλεγχος στοιχείων για τον προσ¬ 
διορισμό των ανταλλαγμάτων ΥΚΩ στον τομέα φυσικού 
αερίου. Κατάρτιση μεθοδολογιών και εφαρμογή για τον 
προσδιορισμό ανταλλαγμάτων ΥΚΩ στον τομέα φυσικού 
αερίου. 

ε. Επεξεργασία θεμάτων πιστοποίησης Διαχειριστών 
Συστήματος φυσικού αερίου ή Λειτουργών Αγοράς χον¬ 
δρικής φυσικού αερίου ή προγραμμάτων συμμόρφωσης 
και εποπτεία και έλεγχος συμμόρφωσης των κατόχων 
αδειών με τους σχετικούς όρους. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Τμήμα Εποπτείας και Παρακολούθησης Ενεργειακών 
Αγορών Χονδρικής 

α. Καθημερινή παρακολούθηση και στατιστική ανά¬ 
λυση της λειτουργίας των αγορών ηλεκτρικής ενέργειας 
και φυσικού αερίου και κατάρτιση αναφορών για την 
ενημέρωση του Προέδρου και της Ολομέλειας και τη 
δημοσίευση βασικών πληροφοριών στην ιστοσελίδα 
της ΡΑΕ. 

β. Παρακολούθηση του διαχωρισμού των δραστηρι¬ 
οτήτων των ολοκληρωμένων επιχειρήσεων. 

γ. Ανάλυση των μακροχρόνιων επιπτώσεων των συν¬ 
θηκών λειτουργίας των αγορών ηλεκτρικής ενέργειας, 
φυσικού αερίου και πετρελαιοειδών στην ανάπτυξη του 
ανταγωνισμού στις αγορές αυτές με βάση την τις τιμολο¬ 
γήσεις των προϊόντων και υπηρεσιών που προσφέρονται 
στις ενεργειακές αγορές. 

δ. Χρηματοοικονομική ανάλυση και παρακολούθηση 
των επιχειρήσεων που συμμετέχουν στις αγορές ηλε¬ 
κτρικής ενέργειας, φυσικού αερίου και πετρελαιοειδών. 

ε. Θέματα εφαρμογής του κανονισμού ΒΕΜΙΤ. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

4. Τμήμα Ενεργειακής Αγοράς Χονδρικής Μη Διασυν- 
δεδεμένων Νησιών 


α. Παρακολούθηση και εποπτεία της τεχνικής λειτουρ¬ 
γίας και διαχείρισης της παραγωγής ηλεκτρικής ενέργει¬ 
ας στα ΜΔΝ και της εφαρμογής του σχετικού πλαισίου 
και ιδίως του Κώδικα Διαχείρισης ΜΔΝ. 

β. Παρακολούθηση και εποπτεία της λειτουργίας της 
αγοράς ηλεκτρικής ενέργειας στα Μη Διασυνδεδεμένα 
Νησιά και της εφαρμογής του σχετικού πλαισίου και ιδί¬ 
ως του Κώδικα Διαχείρισης ΜΔΝ. 

γ. Παρακολούθηση διαδικασιών και συλλογή, απο¬ 
τύπωση, επεξεργασία και έλεγχος στοιχείων για τον 
προσδιορισμό των ανταλλαγμάτων ΥΚΩ ΜΔΝ. Κατάρ¬ 
τιση μεθοδολογιών και εφαρμογή για τον προσδιορισμό 
ανταλλαγμάτων ΥΚΩ ΜΔΝ. 

δ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Ε. ΔΙΕΥΘΥΝΣΗ ΝΟΜΙΚΗΣ ΥΠΗΡΕΣΙΑΣ 

1. Τμήμα Εμμίσθων Δικηγόρων 

α. Παράσταση και εκπροσώπηση των νομικών υπο¬ 
θέσεων της ΡΑΕ ενώπιον των Δικαστηρίων από τους 
έμμισθους δικηγόρους της Αρχής. 

β. Παράσταση και υπεράσπιση των νομικών υποθέ¬ 
σεων της Ρ.Α.Ε., εξωδίκως, καθώς και ενώπιον Αρχών. 

γ. Τήρηση αρχείου των δικαστικών υποθέσεων της ΡΑΕ 
και παρακολούθησή τους. 

δ. Νομική υποστήριξη του έργου της ΡΑΕ, του Προ¬ 
έδρου και των Μελών της ΡΑΕ και των Διευθύνσεων/ 
Τμημάτων/Γραφείων της ΡΑΕ, σύμφωνα με τα οριζόμενα 
στην παράγραφο 3. 

ε. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Ειδικών Επιστημόνων Νομικών 

α. Νομική υποστήριξη του έργου της ΡΑΕ, του Προ¬ 
έδρου και των Μελών της ΡΑΕ και των Διευθύνσεων/ 
Τμημάτων/Γραφείων της ΡΑΕ, σύμφωνα μετά οριζόμενα 
στην παράγραφο 3. 

β. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Αρμοδιότητες των ανωτέρω Τμημάτων της Νομικής 
Υπηρεσίας, είναι οι κάτωθι: 

α.Την υποστήριξη του Προέδρου και των Μελών της 
ΡΑΕ και των Διευθύνσεων/Τμημάτων/Γραφείων της ΡΑΕ, 
σε κάθε νομικό θέμα που αναφύεται κατά την άσκηση 
των αρμοδιοτήτων τους. 

β. Συστηματική συνεργασία με τις υπηρεσίες της ΡΑΕ 
για τη νομική επεξεργασία και τεκμηρίωση των ατομι- 
κών/κανονιστικών/ρυθμιστικών αποφάσεων ή γνωμο¬ 
δοτήσεων και των αποφάσεων επιβολής κυρώσεων που 
λαμβάνει η ΡΑΕ. 

γ. Παροχή υποστήριξης σε νομικά ζητήματα που αφο¬ 
ρούν τη χορήγηση αδειών, τον έλεγχο και τη συμμόρ¬ 
φωση των κατόχων αδειών προς τις ισχύουσες διατάξεις, 
σε συνεργασία με τις λοιπές υπηρεσιακές Διευθύνσεις/ 
Τμήματα. 

δ. Διερεύνηση και επεξεργασία των καταγγελιών και 
συντονισμός των διαδικασιών ακρόασης. 

ε. Παροχή υποστήριξης σε ζητήματα που αφορούν 
την επιβολή κυρώσεων. 

στ. Παροχή υποστήριξης σε διαδικασίες φιλικής δια¬ 
πραγμάτευσης ή διαιτητικής επίλυσης διαφορών. 

ζ. Νομική επεξεργασία και υποστήριξη των δημοσίων 
διαβουλεύσεων που διοργανώνονται από τη Ρ.Α.Ε. 

η. Νομική επεξεργασία και παρακολούθηση της διε¬ 
ξαγωγής των πάσης φύσεων διαγωνισμών της Ρ.Α.Ε., και 
τον έλεγχο των συμβάσεων που συνάπτει η Ρ.Α.Ε. 

θ. Σύνταξη γνωμοδοτήσεων και παροχή νομικών συμ¬ 
βουλών προς όλες τις υπηρεσίες της ΡΑΕ επί νομικών 
θεμάτων που προκύπτουν από την άσκηση των αρμο¬ 
διοτήτων τους. 

ι. Εποπτεία των νομικών υποθέσεων που ανατίθενται 
σε τρίτους δικηγόρους. 

ια. Παροχή νομικής υποστήριξης σε νομοπαρασκευα¬ 
στικά ζητήματα, καθώς και σε ζητήματα συμμόρφωσης 
με το κοινοτικό δίκαιο. 

ιβ. Τήρηση αρχείου γνωμοδοτήσεων, νομολογίας και 
νομοθεσίας εφόσον σχετίζεται με το έργο της ΡΑΕ. 

ιγ. Συστηματική παρακολούθηση της νομοθεσίας και 
νομολογίας που άπτονται των αρμοδιοτήτων της Αρχής. 
ΣΤ. ΔΙΕΥΘΥΝΣΗ ΑΔΕΙΟΔΟΤΗΣΕΩΝ ΚΑΙ ΜΗΤΡΩΩΝ 

1. Τμήμα Διαχείρισης Αδειοδοτικής Διαδικασίας και 
Τήρησης Μητρώων και Αρχείων 
α. Τήρηση όλων των μητρώων και αρχείων των αιτή¬ 
σεων για χορήγηση άδειας (ή τροποποίησης ή ανάκλη¬ 
σης) ή απαλλαγής, καθώς και των σχετικών αποφάσεων 
ή γνωμοδοτήσεων (αδειών, απαλλαγών κ.λπ.) της ΡΑΕ. 

β. Τακτική ενημέρωση της ιστοσελίδας της ΡΑΕ για τις 
ισχύουσες άδειες και τις εκκρεμείς αιτήσεις στη ΡΑΕ. 

γ. Ενημέρωση των ενδιαφερομένων σχετικά με την 
πορεία του αιτήματος τους όταν αυτό ζητείται. 

δ. Εποπτεία και διαχείριση της αδειοδοτικής διαδικα¬ 
σίας από την υποβολή της αίτησης, την εξέταση/αξιο- 
λόγηση, μέχρι και την ολοκλήρωσή της με τη χορήγηση 
ή απόρριψη της αιτούμενης άδειας ή άλλης απόφασης 
της ΡΑΕ επί αιτήματος που αφορά την αδειοδοτική δι¬ 
αδικασία της ΡΑΕ. Στο πλαίσιο αυτό έχει την ευθύνη για 
τη διαχείριση της αδειοδοτικής διαδικασίας εσωτερικά 
στη ΡΑΕ σε συνεργασία με άλλαΤμήματα ή Διευθύνσεις 
που εμπλέκονται στην αδειοδοτική διαδικασία. 

ε. Προκαταρκτική εξέταση αιτήσεων επί του παραδε¬ 
κτού των αιτήσεων σχετικών μετην αδειοδοτική διαδικα¬ 
σία της ΡΑΕ και την καταχώρηση στο ειδικό πρωτόκολλο. 

στ. Εκπόνηση, σε συνεργασία με το Τμήμα Τυποποί¬ 
ησης Διαδικασιών, Παρακολούθησης Έργων ΡΑΕ και 
Διαχείρισης Γνώσης, και εφαρμογή, κατόπιν έγκρισης 
της ΡΑΕ, τυποποιημένης εσωτερικής διαδικασίας που 
τηρείται στην Αρχή για κάθε είδος άδειας και έγκρισης 
που αφορά την αδειοδότηση αρμοδιότητας ΡΑΕ. 

ζ. Επιμέλεια θεμάτων και υποβολή προτάσεων για τη 
θέσπιση, βελτίωση και επικαιροποίηση του θεσμικού 
πλαισίου και ιδίως Κανονισμών, που διέπει την αδειο- 
δοτική διαδικασία, σε συνεργασία με συναρμόδιαΤμή- 
ματα/Διευθύνσεις. 

η. Μέριμνα για τη συνεχή απλοποίηση της αδειοδο- 
τικής διαδικασίας και την ενίσχυση της διαφάνειας, για 
την εφαρμογή και συντήρηση ειδικής πληροφορικής 
πλατφόρμας με σκοπό την ενημέρωση των αιτούντων 
για το στάδιο στο οποίο βρίσκεται η αίτησή τους και υπο¬ 


βολή προτάσεων για εισαγωγή των αναγκαίων μέτρων 
για τη μετατροπή της όλης διαδικασίας υποβολής και 
αξιολόγησης αίτησης αποκλειστικά μέσω ηλεκτρονικών 
αρχείων και σε ηλεκτρονική βάση διαχείρισης. 

θ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. ΤμήμαΔιαγωνιστικών Διαδικασιών και Αξιολόγησης 
Αιτήσεων Χορήγησης Άδειας 

α. Σύνταξη τευχών διαγωνιστικών διαδικασιών για τη 
χορήγηση αδειών, βάσει της κείμενης νομοθεσίας. 

β. Διεξαγωγή διαγωνιστικών διαδικασιών όπου προ- 
βλέπονται για τη χορήγηση αδειών μέχρι και την τελική 
απόφαση της ΡΑΕ. 

γ. Αξιολόγηση αιτήσεων επί αιτούμενων αδειών ή 
απαλλαγών για αδειοδότηση μονάδων παραγωγής ηλε¬ 
κτρικής ενέργειας. 

δ. Αξιολόγηση αιτήσεων επί αιτούμενων αδειών ή 
απαλλαγών για προμήθεια ηλεκτρικής ενέργειας και 
φυσικού αερίου. 

ε. Αξιολόγηση αιτήσεων επί αιτούμενων αδειών ή 
απαλλαγών για κυριότητα ή/και διανομή ηλεκτρικής 
ενέργειας και φυσικού αερίου. 

στ. Συνεργασία με άλλες Διευθύνσεις και Τμήματα της 
Αρχής, όπου απαιτείται, βάσει της σχετικής Εγκεκριμέ¬ 
νης Αδειοδοτικής Διαδικασίας, για την εξειδικευμένη 
τεχνικοοικονομική ή άλλη αξιολόγηση αιτήσεων για χο¬ 
ρήγηση αδειών ή απαλλαγών και θέσπιση όρων ειδικών 
αδειών. 

ζ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Τμήμα Παρακολούθησης Αδειών και Ανακλήσεων 
α. Παρακολούθηση τηςτήρησηςτων όρων των πάσης 

φύσεως αδειών αρμοδιότητας ΡΑΕ, σε συνεργασία με 
άλλα Τμήματα και Διευθύνσεις της Αρχής, μέχρι τη λήψη 
άδειας λειτουργίας, όπου απαιτείται, ή τη λειτουργία. 

β. Σύνταξη και εφαρμογή, κατόπιν έγκρισης της ΡΑΕ, 
Διαδικασίας Παρακολούθησης Αδειών αρμοδιότητας 
ΡΑΕ. 

γ. Εντοπισμός Παραβάσεων του νομοθετικού πλαισίου, 
σε συνεργασία με άλλαΤμήματα/Διευθύνσεις της Αρ¬ 
χής όπου απαιτείται, και σύνταξη εισηγήσεων προς την 
Ολομέλεια για επιβολή κυρώσεων ή ανάκληση αδειών ή 
άλλων εγκρίσεων επί αδειοδότησης αρμοδιότητας ΡΑΕ. 

δ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Ζ. ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
1. Τμήμα Οικονομικής Διαχείρισης 
α. Μέριμνα για τη μισθοδοσία του προσωπικού της 
Αρχής και τις συναφείς υποχρεώσεις σε ασφαλιστικούς 
φορείς. 

β. Οργάνωση, λειτουργία και παρακολούθηση του 
λογιστηρίου και του ταμείου, και τη σύνταξη των οικο¬ 
νομικών καταστάσεων. 

γ. Τήρηση διαδικασιών για τη διενέργεια εισπράξεων 
και τη λογιστική απεικόνιση των εσόδων και εισπράξε¬ 
ων της ΡΑΕ, σύμφωνα με τα οριζόμενα στα άρθρα 36 

και 38 του ν. 4001/2011, όπως ισχύουν και την κείμενη 
νομοθεσία. 

δ. Παρακολούθηση της είσπραξης και της επιστροφής 
των τελών υπέρ της Ρ.Α.Ε., και τον έλεγχο των σχετικών 
στοιχείων. 

ε. Μέριμνα για την σύνταξη, έγκριση, εκτέλεση και πα¬ 
ρακολούθηση του προϋπολογισμού της Ρ.Α.Ε. σε συνερ¬ 
γασία με τις λοιπές υπηρεσιακές Διευθύνσεις/Τμήματα/ 
Γραφεία. 

στ. Οικονομική και διοικητική διαχείριση και παρακο¬ 
λούθηση Ευρωπαϊκών Ερευνητικών Προγραμμάτων και 
Συγχρηματοδοτούμενων και άλλων Προγραμμάτων στα 
οποία συμμετέχει η Αρχή (όπως ΕΣΠΑ, ΠΔΕ). 

ζ. Τήρηση διαδικασιών για τη διενέργεια κάθε είδους 
δαπάνης της ΡΑΕ, αφού ελεγχθεί από το Τμήμα η νομι¬ 
μότητα της δαπάνης, μεταξύ των οποίων οι δαπάνες που 
αφορούν την εκκαθάριση μετακινήσεων και τη μισθο¬ 
δοσία των υπαλλήλων. 

η. Καταγραφή των λειτουργικών εξόδων και πάσης 
φύσεως δαπανών της ΡΑΕ στο λογιστικό σύστημα της 
Αρχής με ηλεκτρονική ενημέρωση των λογιστικών της 
αρχείων και παράλληλη ενημέρωση των βιβλίων, σύμ¬ 
φωνα με τις προβλέψεις της ισχύουσας νομοθεσίας. 

θ. Πραγματοποίηση, εκκαθάριση και πληρωμή των πά¬ 
σης φύσεως δαπανών της ΡΑΕ μετά την έκδοση σχετικού 
παραστατικού και εντολής πληρωμής, σύμφωνα με τα 
ειδικότερα οριζόμενα στον Κανονισμό Εσωτερικής Λει¬ 
τουργίας, αφού ελεγχθούν από το Τμήμα τα απαραίτητα 
δικαιολογητικά σύμφωνα με την κείμενη νομοθεσία. 

ι. Παρακολούθηση και εφαρμογή της νομοθεσίας που 
αφορά την έγκριση των πάσης φύσεως δαπανών της 
Αρχής. 

ια. Κατάρτιση και Έλεγχος Οικονομικών Καταστάσεων, 
σύνταξη Ισολογισμού και Αποτελεσμάτων Χρήσεως. 
ιβ. Διαχείριση Χρηματικών Διαθεσίμων της Αρχής, 
ιγ. Παροχή στοιχείων και πληροφοριών στα πλαίσια 
του κατασταλτικού ελέγχου από το Ελεγκτικό Συνέδριο, 
στον οποίο υπόκειται η Αρχή. 

ιδ. Σύνταξη και υποβολή στατιστικών στοιχείων στην 
Εθνική Στατιστική Υπηρεσία της Ελλάδος, καθώς και 
οικονομικών στοιχείων στο Γενικό Λογιστήριο του Κρά¬ 
τους. 

ιε. Επιμέλεια για τη δημιουργία και την έγκαιρη υπο¬ 
βολή αναφορών οικονομικών στοιχείων προς κάθε αρ¬ 
μόδια αρχή, βάσει της κείμενης νομοθεσίας. 

ιστ. Συνδρομή για την έγκαιρη σύνταξη και υποβολή 
δηλώσεων του προσωπικού για Πολυθεσία και Πόθεν 
Έσχες, βάσει των κείμενων διατάξεων. 

ιζ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Τμήμα Προσωπικού και Διοικητικής Μέριμνας 
α. Εφαρμογή του Κανονισμού Προσωπικού της ΡΑΕ. 
και τήρηση του μητρώου και των υπηρεσιακών φακέλων 
του προσωπικού. 

β. Χειρισμός όλων των θεμάτων που αφορούν στη 
διαδικασία προκήρυξης, διορισμού ή πρόσληψης, μο¬ 
νιμοποίησης, απόσπασης ή μετάταξης και εν γένει υπη¬ 
ρεσιακής κατάστασης του διοικητικού και επιστημονικού 


προσωπικού κάθε κατηγορίας και με οποιαδήποτε σχέση 
εργασίας στη ΡΑΕ. 

γ. Μέριμνα για την τήρηση ωραρίου και καταγραφή και 
μέτρηση υπερωριακής απασχόλησης του προσωπικού 
της Αρχής. 

δ. Μέριμνα για την προώθηση πάσης φύσεως αδειών 
και υπηρεσιακών μεταβολών στον Πρόεδρο ή και στο 
Υπηρεσιακό Συμβούλιο της Αρχής. Παρακολούθηση της 
κείμενης νομοθεσίας και όλων των θεμάτων που αφο¬ 
ρούν στις πάσης φύσεως άδειες του προσωπικού. 

ε. Μέριμνα για τον σχεδίασμά και την εφαρμογή επιμέ- 
ρους προγραμμάτων για την βέλτιστη αξιοποίηση των 
δυνατοτήτων του προσωπικού της Αρχής. 

στ. Μέριμνα για τη συγκέντρωση των εκπαιδευτικών 
αναγκών, την κατάρτιση προγραμμάτων εκπαίδευσης 
του προσωπικού, τη διαχείριση και την αξιολόγηση αυ¬ 
τών (διάγνωση/καταγραφή εκπαιδευτικών αναγκών, 
σχεδιασμός/προγραμματισμός/υλοποίηση επιμορφω¬ 
τικών προγραμμάτων, απολογισμός/αξιολόγηση απο¬ 
τελεσμάτων). 

ζ. Σύνταξη εισηγήσεων για τις ανάγκες της Αρχής σε 
ανθρώπινο δυναμικό, σε συνεργασία με τις λοιπές υπη¬ 
ρεσιακές μονάδες. 

η.Τήρηση μητρώου εργαζομένων καιεπικαιροποίηση 
των υπηρεσιακών φακέλων του προσωπικού πάνω σε 
θέματα υπηρεσιακής κατάστασης (όπως, πιστοποιητικά, 
πτυχία, αξιολογήσεις). 

θ. Υπηρεσιακές μετακινήσεις του προσωπικού σε συ¬ 
νεργασία με το Τμήμα Οικονομικής Διαχείρισης. 

ι. Παρακολούθηση της σχετικής προς τα θέματα του 
προσωπικού νομοθεσίας, όπως ιδίως θέματα υπη¬ 
ρεσιακής κατάστασης, κινητικότητας, πειθαρχικής 
διαδικασίας, προσοντολογίου, αξιολόγησης και πα¬ 
ρακολούθησης ωραρίου του προσωπικού ενώ παράλ¬ 
ληλα μεριμνά για την κοινοποίηση των σχετικών νόμων, 
εγκυκλίων, αποφάσεων και ανακοινώσεων προς το 
προσωπικό. 

ια. Επιμέλεια για την πυρασφάλεια, τη φύλαξη, την 
ασφάλεια και την καθαριότητα των κάθε είδους εγκα¬ 
ταστάσεων της ΡΑΕ καθώς και τη συντήρηση και απο¬ 
κατάσταση βλαβών των κτιριακών και των ηλεκτρομη- 
χανολογικών εγκαταστάσεών της. 

ιβ. Μέριμνα για τον σχεδίασμά αντιμετώπισης έκτα¬ 
κτων περιστατικών και την ευθύνη συντονισμού των 
ενεργειών για την αποτελεσματική αντιμετώπισή τους. 

ιγ. Μέριμνα για τη θέσπιση και την εφαρμογή των κα¬ 
νόνων υγιεινής και ασφάλειας των εργαζομένων σύμφω¬ 
να με τη νομοθεσία. Παροχή κάθε δυνατής διοικητικής 
υποστήριξης στους τεχνικούς ασφαλείας και στον Ιατρό 
Εργασίας που προσφέρουν τις αντίστοιχες υπηρεσίες 
τους στην Αρχή σύμφωνα μετιςαρμοδιότητέςτουςπου 
καθορίζονται από την ισχύουσα νομοθεσία. 

ιδ. Επιμέλεια για την ενεργειακή αποδοτικότητα των 
εξοπλισμών, την ενεργειακή επίδοση του κτιρίου, την 
τήρηση του ΚΕΝΑΚ καθώς και την εφαρμογή του κειμέ¬ 
νου Αρχών Ενεργειακής Πολιτικής της ΡΑΕ στο πλαίσιο 
εφαρμογής του Συστήματος Ενεργειακής Διαχείρισης 
της Αρχής. Την εισήγηση για έργα ενεργειακής αναβάθ¬ 
μισης του κτιρίου και των εξοπλισμών του. 

ιε. Υποβολή προτάσεων, σε συνέχεια μελέτης και εκτί¬ 
μησης στοιχείων, ιδίως σχετικά με την εξυπηρέτηση των 
αναγκών στέγασης της Αρχής, τη διαμόρφωση των θέ¬ 
σεων εργασίας, χώρων αρχείου, υποδοχής κοινού (όπως 
ιδίως χωροταξική κατανομή, εξοπλισμός). 

ιστ. Συντονισμός του βοηθητικού προσωπικού (κλη¬ 
τήρες, καθαρίστριες). 

ιζ. Οργάνωση της βιβλιοθήκης της ΡΑΕ και φύλαξή της. 
ιη. Επιμέλεια για την έγκαιρη υποβολή των δηλώσε¬ 
ων των Μελών της Ολομέλειας και της Γραμματείας της 
ΡΑΕ, οι οποίες θα πρέπει να υποβάλλονται με ευθύνη 
ή μέριμνα της Αρχής, βάσει της κείμενης νομοθεσίας 
(Δηλώσεις Πολυθεσίας, Δηλώσεις Πόθεν Έσχες κ.α.) και 
σε συνεργασία με το Τμήμα Οικονομικής Διαχείρισης ή 
άλλης μονάδας της ΡΑΕ κατά περίπτωση. 

ιθ. Μέριμνα για την εκτέλεση των υποχρεώσεων της 
Αρχής για διαφάνεια και δημοσιοποίηση των αποφά- 
σεών της, βάσει κείμενης νομοθεσίας (όπως π.χ. ΦΕΚ, 
ΔΙΑΥΓΕΙΑ, ανάρτηση στην ιστοσελίδα), σε συνεργασία 
με το Τμήμα Πληροφορικής και Τηλεπικοινωνιών και το 
Γραφείο Προέδρου. 

κ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

3. Τμήμα Πληροφορικής και Τηλεπικοινωνιών 
α. Μέριμνα για την απρόσκοπτη λειτουργία των συ¬ 
στημάτων πληροφορικής και τηλεπικοινωνιών της Ρ.Α.Ε. 

β. Μέριμνα για την έγκαιρη παροχή προς τον Πρόεδρο, 
τα μέλη της Ολομέλειας και τα μέλη της Γραμματείας της 
ΡΑΕ του απαραίτητου και αναγκαίου εξοπλισμού για τη 
διεκπεραίωση των εργασιών τους, καθώς και την άμεση 
επισκευή του εξοπλισμού αυτού σε περίπτωση βλάβης. 

γ. Μέριμνα για την απρόσκοπτη λειτουργία του περι¬ 
φερειακού εξοπλισμού υπολογιστών (όπως ιδίως εκτυ¬ 
πωτές, 5ς3ηηθΓ5) της Γραμματείας και της Ολομέλειας 
της ΡΑΕ, περιλαμβανομένης της συντήρησης και αντι¬ 
κατάστασής του. 

δ. Ανάπτυξη λογισμικού εφαρμογών, σύμφωνα με τις 
ανάγκες των υπηρεσιών της Ρ.Α.Ε. 

ε. Προδιαγραφή και εισήγηση προτάσεων σχετικά με 
τη συντήρηση και υποστήριξη των συστημάτων πληρο- 
φορικής/εφαρμογών, τηλεπικοινωνιών, καθώς και των 
χρηστών αυτών. 

στ. Παροχή υποστήριξης προς τους χρήστες των πλη¬ 
ροφορικών συστημάτων της Ρ.Α.Ε. 

ζ. Παρακολούθηση της ποιότητας των δεδομένων που 
τηρούνται στα συστήματα. 

η. Διαχείριση και συντήρηση εφαρμογών, προγραμ¬ 
μάτων και βάσεων δεδομένων που λειτουργούν στη ΡΑΕ 
και εξασφάλιση της ασφάλειάς τους. 

θ. Μέριμνα για την τήρηση των βαθμών ασφαλείας 
σχετικά με την πρόσβαση στις πληροφορίες που τηρού¬ 
νται στα πληροφοριακά συστήματα της ΡΑΕ, ώστε να 
εξασφαλίζεται η εμπιστευτικότητά τους και εισήγηση 
τρόπων βελτίωσής τους. 

ι. Εισήγηση τρόπων βελτίωσης της χρηστικότητας της 
ιστοσελίδας και των βάσεων δεδομένων της ΡΑΕ. 

ια. Προσδιορισμός των τεχνικών προδιαγραφών και 
τρόπου εγκατάστασης του αναγκαίου εξοπλισμού πλη¬ 
ροφορικής και τηλεπικοινωνιών. 


ιβ. Διαχείριση της φυσικής και ηλεκτρονικής βιβλιο¬ 
θήκης της Ρ.Α.Ε. 

ιγ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

4. Τμήμα Γενικού Πρωτοκόλλου και Αρχείου 

α. Τήρηση των γενικών πρωτοκόλλων των εισερχο¬ 
μένων και εξερχόμενων εγγράφων και διεκπεραίωση 
της σχετικής αλληλογραφίας, βάσει των λειτουργι¬ 
κών προγραμμάτων και συστημάτων πληροφορικής 
της Αρχής. 

β.Τήρηση του Γενικού Αρχείου της Αρχής (φυσική μορ¬ 
φή και ηλεκτρονικά, βάσει των οικείων πληροφοριακών 
συστημάτων). 

γ. Λειτουργία τηλεφωνικού κέντρου της ΡΑΕ, σε συνερ¬ 
γασία με το Τμήμα Πληροφορικής. 

δ. Μέριμνα για την εύρυθμη λειτουργία του πρωτο¬ 
κόλλου, η οποία περιλαμβάνει ιδίως: (αα) την παραλα¬ 
βή, ταξινόμηση, ηλεκτρονική καταχώρηση και χρέωση 
των εισερχομένων εγγράφων, (ββ) την παραλαβή και 
ηλεκτρονική επεξεργασία των εξερχομένων εγγράφων, 
(γγ) την πρωτοκόλληση εγγράφων που αποστέλλονται 
στο ίηίο@Γ3θ·9Γ, (δδ) την εξυπηρέτηση και τηλεφωνική 
ενημέρωση του κοινού σχετικά με αριθμούς πρωτο¬ 
κόλλου, (εε) την επικοινωνία και συνεργασία με τις/τους 
γραμματείς των Διευθύνσεων/Τμημάτων/Γραφείων της 
ΡΑΕ, (στστ) τον έλεγχο των προς αρχειοθέτηση εισερχο¬ 
μένων και εξερχομένων εγγράφων. 

5. Τμήμα Προμηθειών Αγαθών και Υπηρεσιών 

α. Κατάρτιση, παρακολούθηση και εκτέλεση του προ¬ 
γράμματος και των συμβάσεων προμηθειών αγαθών, 
παροχής υπηρεσιών και εκπόνησης μελετών και έργων, 
καθώς και την υποστήριξη της διενέργειας των σχετικών 
διαδικασιών, βάσει προτάσεων/εισηγήσεων άλλων Διευ¬ 
θύνσεων Τμημάτων, καθώς και εντολών του Προέδρου 
και της Ολομέλειας. 

β. Μέριμνα και εποπτεία διαγωνιστικών διαδικασιών 
για την προμήθεια αγαθών και υπηρεσιών για την Αρχή. 

γ. Παραλαβή των υλικών και προμηθειών βάσει απο¬ 
φάσεων Προέδρου και Ολομέλειας. 

δ. Καταγραφή και τήρηση μητρώου παγίων της ΡΑΕ 
και των σχετικών διαδικασιών. 

ε. Διαχείριση του Υλικού και της Περιουσίας της ΡΑΕ. 
Παρακολούθηση όλου του πάγιου και αναλώσιμου υλι¬ 
κού της ΡΑΕ, σύμφωνα με τα ειδικότερα οριζόμενα στον 
Εσωτερικό Κανονισμό και Λειτουργίας της ΡΑΕ. 

στ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

Η. ΑΥΤΟΤΕΛΗ ΤΜΗΜΑΤΑ 
1. Τμήμα Ευρωπαϊκών και Διεθνών Θεμάτων 
α. Η παρακολούθηση και ο συντονισμός των ζητημά¬ 
των που αφορούν στις διαδικασίες και τις στρατηγικές 
της Ευρωπαϊκής και διεθνούς πολιτικής στους τομείς αρ¬ 
μοδιότητας της ΡΑΕ και τακτική Ενημέρωση Προέδρου 
και Ολομέλειας. 

β. Η προετοιμασία, ο συντονισμός και η διαβίβαση 
στην Επιτροπή των Ευρωπαϊκών Κοινοτήτων, καθώς και 
σε κάθε αρμόδιο διεθνή οργανισμό, των πληροφοριών 

που εμπίπτουν στο πλαίσιο αρμοδιοτήτων της Ρ.Α.Ε. 
(όπως π.χ. ΝθϊιοπβΙ ΡθροιΤ, ερωτηματολόγια). 

γ. Η μελέτη, διαχείριση και συντονισμός των θεμάτων 
συνεργασίας με τις λοιπές Ρυθμιστικές Αρχές των κρατών 
μελών της Ευρωπαϊκής Ένωσης και τρίτων χωρών, την 
Ευρωπαϊκή Ένωση, την Ενεργειακή Κοινότητα της Νοτι¬ 
οανατολικής Ευρώπης και τον Οργανισμό Οικονομικής 
Συνεργασίας και Αναπτύξεως. 

δ. Η συνδρομή στον ορισμό των εκπροσώπων της ΡΑΕ 
σε Ευρωπαϊκούς Οργανισμούς, Περιφερειακούς Οργανι¬ 
σμούς, Δίκτυα και Μη Κυβερνητικές Οργανώσεις, καθώς 
στα όργανα διοίκησης και στις εργασίες των οργάνων 
διοίκησης των Διεθνών Οργανισμών, στους οποίους η 
Ελλάδα είναι κράτος-μέλος, που αφορούν στους τομείς 
αρμοδιότητας της Αρχής, όπως ιδίως η συνδρομή στον 
ορισμό εκπροσώπων της ΡΑΕ στους φορείς ΑΈΕΗ-ΈΕΕΚ, 
ΜΕϋΚΕΟ, καθώς και η Μέριμνα για Λήψη απόφασης περί 
Εκπροσώπησης της ΡΑΕ σε διεθνείς φορείς (ιδίως ΑΈΕΒ- 
ΟΕΕΚ, ΜΕΟΚΕΟ). 

ε. Η Μέριμνα για τη διοργάνωση Ημερίδων, Συναντή¬ 
σεων με Εκπροσώπους Ευρωπαϊκών και Διεθνών Φορέ¬ 
ων σε συνεργασία με το Γραφείο Τύπου και Δημοσίων 
Σχέσεων καθώς και η μέριμνα για τη διοργάνωση της 
φιλοξενίας ξένων επισήμων από Ευρωπαϊκούς και Διε¬ 
θνείς Οργανισμούς. 

στ. Η υποβολή προτάσεων και την υλοποίηση σχεδίων 
και προγραμμάτων στην Ευρωπαϊκή Ένωση καθώς και 
τη σύναψη και ανανέωση διμερών Συμφωνιών και των 
εκτελεστικών Προγραμμάτων τους μεταξύ της Ελλάδας 
και άλλων χωρών με στόχο την προώθηση και επέκτα¬ 
ση των διμερών σχέσεων της χώρας μας και τη διεθνή 
συνεργασία στον τομέα της Ενέργειας. 

ζ. Η παρακολούθηση, αναζήτηση, συγκρότηση και συ¬ 
στηματική ενημέρωση κοινής βάσης δεδομένων για τα 
προγράμματα, τις πρωτοβουλίες και τα χρηματοδοτικά 
μέσα της Ε.Ε. και άλλων περιφερειακών Διεθνών Οργα¬ 
νισμών που δραστηριοποιούνται στην Ευρώπη. 

η. Παρακολούθηση των θεμάτων που είναι υπό επε¬ 
ξεργασία (ιδίως σεΤΕ5) και προορίζονται για συζήτηση 
στα όργανα διοίκησηςτων ΈΕΕΚ-ΑΈΕΗ, συντονισμός και 
προετοιμασία των θέσεων της Αρχής ενόψει των σχε¬ 
τικών συνεδριάσεων και συνδρομή στα Μέλη της ΡΑΕ 
που εκπροσωπούν τη ΡΑΕ στους εν λόγω Οργανισμούς. 

θ. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2.ΤμήμαΤυποποίησης Διαδικασιών, Παρακολούθησης 
Έργων ΡΑΕ και Διαχείρισης Γνώσης 
α. Καταγράφει τις ροές διαδικασιών λειτουργίας των 
Διευθύνσεων και Τμημάτων και εισηγείται επί θεμάτων 
σχετικών με την τυποποίηση διαδικασιών της ΡΑΕ, σε 
συνεργασία με άλλες υπηρεσιακές Διευθύνσεις/Τμήματα 
και την πιστοποίηση αυτών. 

β. Είναι υπεύθυνο για την τήρηση και επικαιροποίηση 
του σχετικού ψηφιακού αρχείου ροών διαδικασιών και 
συνεργάζεται με τους Προϊσταμένους των Διευθύνσεων 
και των Τμημάτων για την διαμόρφωση προτάσεων εν¬ 
σωμάτωσης αλλαγών και νέων ρυθμίσεων. 


γ. Παρακολούθηση έργων της ΡΑΕ, υποβοήθηση επί¬ 
σπευσης και ενημέρωση του Προέδρου και της Ολομέ¬ 
λειας για τη λήψη σχετικών μέτρων. 

δ. Εισήγηση, μέριμνα και υλοποίηση εφαρμογής Προ¬ 
τύπων διαδικασιών και ποιότητας παροχής υπηρεσιών. 

ε. Προσδιορισμός αναγκών και απαιτήσεων λειτουργί¬ 
ας και εισήγηση προτάσεων σε ότι αφορά την ανάπτυξη, 
επέκταση, αναβάθμιση και βελτίωση των συστημάτων 
τεχνολογιών πληροφορικής (ΤΠ) και τηλεπικοινωνιών 
της ΡΑΕ, με στόχο την ένταξή του σε τυποποιημένες 
διαδικασίες και Πρότυπα και τη βελτιστοποίηση των 
παρεχόμενων υπηρεσιών της ΡΑΕ, την αυτοματοποί¬ 
ηση των εργασιών και τη μείωση του λειτουργικού 
κόστους. 

στ. Μέριμνα για τη συμμόρφωση μετιςτεχνικές/πλη- 
ροφοριακές υποχρεώσεις ή ανάγκες που προκύπτουν 
από την εφαρμογή της εθνικής ή ευρωπαϊκής νομοθε¬ 
σίας ή από τη συμμετοχή της ΡΑΕ σε εθνικά ή ευρωπαϊκά 
έργα. 

ζ. Παρακολούθηση της αποτελεσματικότητας και του 
βαθμού εξυπηρέτησης των αναγκών της Αρχής από τη 
λειτουργία της υποδομής πληροφορικής και τηλεπικοι¬ 
νωνιών της ΡΑΕ, της εφαρμογής των σχετικών προγραμ¬ 
μάτων και αξιολόγησή τους. 

η.Τήρηση των ποιοτικών προδιαγραφών και βελτίωση 
των διαδικασιών ασφάλειας των συστημάτων πληρο¬ 
φορικής. 

θ. Ανάπτυξη συστημάτων διαχείρισης και διάχυσης 
γνώσης στους τομείς αρμοδιότητας της Ρ.Α.Ε., μέριμνα 
για την αποτελεσματική λειτουργία τους και την ανανέ¬ 
ωση του περιεχομένου τους, σε συνεργασία με τις λοιπές 
υπηρεσιακές Διευθύνσεις/Τμήματα/Γραφεία. 

ι. Σχεδιασμός και ανάπτυξη ψηφιακών υπηρεσιών 
προς τον πολίτη και τις επιχειρήσεις. 

ια. Προτάσεις βελτίωσης του θεσμικού πλαισίου που 
αφορά το αντικείμενο του Τμήματος και των σχετικών 
ακολουθούμενων πρακτικών, όπου απαιτείται. 

2. Οι αρμοδιότητες των Διευθύνσεων Γραφείου Προέ¬ 
δρου και ΓραφείουΤύπου και Δημοσίων Σχέσεων παρα¬ 
μένουν ως έχουν στο ΦΕΚ Β' 3117/29.9.2016. 

3. Η απόφαση αυτή ισχύει μεταβατικά έως τη θέση σε 
ισχύ του Κανονισμού Εσωτερικής Λειτουργίας και Δια¬ 
χείρισης της Ρ.Α.Ε. που εκδίδεται κατ' εξουσιοδότηση 
του άρθρου 45 του ν. 4001/2011 (Α' 179), με τον οποίον 
καθορίζεται η οργανωτική διάρθρωση της ΡΑΕ, οι νέες 
Διευθύνσεις καιταΤμήματά της και ακολουθείται η δια¬ 
δικασία επιλογής προϊσταμένων που προβλέπεται στις 
διατάξεις του. 

4. Η παρούσα απόφαση αποτελεί απόφαση για την 
οργανωτική δομή της Αρχής και αναρτάται στην ιστο¬ 
σελίδα της. 

Η απόφαση αυτή να δημοσιευθεί στην Εφημερίδας 
της Κυβερνήσεως. 

Αθήνα, 28 Ιουνίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2594/26.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























